CELEX: 22019D1618
Language: el
Date: 2017-12-15 00:00:00
Title: Απόφαση της Μεικτής Επιτροπής του ΕΟΧ αριθ. 209/2017, της 15ης Δεκεμβρίου 2017, για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2019/1618]

3.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 254/1
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 209/2017
         της 15ης Δεκεμβρίου 2017
         για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2019/1618]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2016/1012 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, σχετικά με τους ζωοτεχνικούς και γενεαλογικούς όρους για την αναπαραγωγή, το εμπόριο και την είσοδο στην Ένωση καθαρόαιμων ζώων αναπαραγωγής, υβριδικών χοίρων αναπαραγωγής και του αναπαραγωγικού υλικού τους και για την τροποποίηση του κανονισμού (ΕΕ) αριθ. 652/2014, καθώς και των οδηγιών 89/608/ΕΟΚ και 90/425/ΕΟΚ του Συμβουλίου, και για την κατάργηση ορισμένων πράξεων στον τομέα της αναπαραγωγής ζώων («κανονισμός για την αναπαραγωγή ζώων») (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο εκτελεστικός κανονισμός (ΕΕ) 2017/716 της Επιτροπής, της 10ης Απριλίου 2017, για τη θέσπιση κανόνων εφαρμογής του κανονισμού (ΕΕ) 2016/1012 του Ευρωπαϊκού Κοινοβουλίου και του Συμβουλίου όσον αφορά τα υποδείγματα που πρέπει να χρησιμοποιούνται για τις πληροφορίες που περιλαμβάνονται στους καταλόγους των αναγνωρισμένων κοινωνιών εκτροφής και επιχειρήσεων αναπαραγωγής (2) πρέπει να ενσωματωθεί στη συμφωνία για τον ΕΟΧ.
                  
               
                     (3)
                  
                  
                     Ο εκτελεστικός κανονισμός (ΕΕ) 2017/717 της Επιτροπής, της 10ης Απριλίου 2017, για τη θέσπιση κανόνων εφαρμογής του κανονισμού (ΕΕ) 2016/1012 του Ευρωπαϊκού Κοινοβουλίου και του Συμβουλίου όσον αφορά τα υποδείγματα ζωοτεχνικών πιστοποιητικών για τα ζώα αναπαραγωγής και το αναπαραγωγικό υλικό τους (3) πρέπει να ενσωματωθεί στη συμφωνία για τον ΕΟΧ.
                  
               
                     (4)
                  
                  
                     Ο εκτελεστικός κανονισμός (ΕΕ) 2017/1422 της Επιτροπής, της 4ης Αυγούστου 2017, για τον ορισμό του κέντρου αναφοράς της Ευρωπαϊκής Ένωσης που θα είναι αρμόδιο για την επιστημονική και τεχνική συμβολή στην εναρμόνιση και βελτίωση των μεθόδων ελέγχου της απόδοσης και γενετικής αξιολόγησης των καθαρόαιμων βοοειδών αναπαραγωγής (4) πρέπει να ενσωματωθεί στη συμφωνία για τον ΕΟΧ.
                  
               
                     (5)
                  
                  
                     Ο κανονισμός (ΕΕ) 2016/1012 καταργεί, με ισχύ από την 1η Νοεμβρίου 2018, τις οδηγίες 87/328/ΕΟΚ (5), 88/661/ΕΟΚ (6), 89/361/ΕΟΚ (7), 90/118/ΕΟΚ (8), 90/119/ΕΟΚ (9), 90/427/ΕΟΚ (10), 91/174/ΕΟΚ (11) και 2009/157/ΕΚ (12) του Συμβουλίου και την απόφαση 96/463/ΕΟΚ (13) του Συμβουλίου, που έχουν ενσωματωθεί στη συμφωνία για τον ΕΟΧ και οι οποίες πρέπει, συνεπώς, να διαγραφούν από τη συμφωνία για τον ΕΟΧ με ισχύ από την 1η Νοεμβρίου 2018.
                  
               
                     (6)
                  
                  
                     Η παρούσα απόφαση αφορά νομοθεσία σχετική με ζώντα ζώα πλην των ιχθύων και των ζώων υδατοκαλλιέργειας και ζωικά προϊόντα όπως τα ωάρια, τα έμβρυα και το σπέρμα. Η εν λόγω νομοθεσία δεν εφαρμόζεται στην Ισλανδία, όπως διευκρινίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στην Ισλανδία.
                  
               
                     (7)
                  
                  
                     Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
                  
               
                     (8)
                  
                  
                     Επομένως, το παράρτημα I της συμφωνίας για τον ΕΟΧ πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το κεφάλαιο I του παραρτήματος I της συμφωνίας για τον ΕΟΧ τροποποιείται ως εξής:
            
                        1)
                     
                     
                        Στο σημείο 2 του μέρους 1.1 (οδηγία 90/425/ΕΟΚ του Συμβουλίου) προστίθεται η ακόλουθη περίπτωση:
                        
                                    «—
                                 
                                 
                                    
                                       32016 R 1012: Κανονισμός (ΕΕ) 2016/1012 του Ευρωπαϊκού Κοινοβουλίου και του Συμβουλίου της 8ης Ιουνίου 2016 (ΕΕ L 171 της 29.6.2016, σ. 66).».
                                 
                              
                  
                        2)
                     
                     
                        Στο σημείο 3 του μέρους 1.1 (οδηγία 89/608/ΕΟΚ του Συμβουλίου) προστίθεται η ακόλουθη περίπτωση:
                        «, όπως τροποποιήθηκε με:
                        
                                    —
                                 
                                 
                                    
                                       32016 R 1012: Κανονισμός (ΕΕ) 2016/1012 του Ευρωπαϊκού Κοινοβουλίου και του Συμβουλίου της 8ης Ιουνίου 2016 (ΕΕ L 171 της 29.6.2016, σ. 66).»
                                 
                              
                  
                        3)
                     
                     
                        Μετά το σημείο 7 του μέρους 2.1 (απόφαση 96/463/ΕΚ του Συμβουλίου), παρεμβάλλονται τα εξής:
                        «Όλα τα ζώα αναπαραγωγής
                        
                        
                                 
                                    8.
                                 
                                 
                                    
                                       32016 R 1012: Κανονισμός (ΕΕ) 2016/1012 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, σχετικά με τους ζωοτεχνικούς και γενεαλογικούς όρους για την αναπαραγωγή, το εμπόριο και την είσοδο στην Ένωση καθαρόαιμων ζώων αναπαραγωγής, υβριδικών χοίρων αναπαραγωγής και του αναπαραγωγικού υλικού τους και για την τροποποίηση του κανονισμού (ΕΕ) αριθ. 652/2014, καθώς και των οδηγιών 89/608/ΕΟΚ και 90/425/ΕΟΚ του Συμβουλίου, και για την κατάργηση ορισμένων πράξεων στον τομέα της αναπαραγωγής ζώων (“κανονισμός για την αναπαραγωγή ζώων”) ( ΕΕ L 171 της 29.6.2016, σ. 66).»
                                    Για τους σκοπούς της παρούσας συμφωνίας οι διατάξεις του κανονισμού προσαρμόζονται ως εξής:
                                    Στο παράρτημα VI προστίθενται τα εξής:
                                    
                                                “29.
                                             
                                             
                                                Η επικράτεια του Βασιλείου της Νορβηγίας, πλην του αρχιπελάγους Svalbard”
                                             
                                          Η πράξη αυτή δεν εφαρμόζεται στην Ισλανδία.
                                 
                              
                                 
                                    9.
                                 
                                 
                                    
                                       32017 R 1422: Εκτελεστικός κανονισμός (ΕΕ) 2017/1422 της Επιτροπής, της 4ης Αυγούστου 2017, για τον ορισμό του κέντρου αναφοράς της Ευρωπαϊκής Ένωσης που θα είναι αρμόδιο για την επιστημονική και τεχνική συμβολή στην εναρμόνιση και βελτίωση των μεθόδων ελέγχου της απόδοσης και γενετικής αξιολόγησης των καθαρόαιμων βοοειδών αναπαραγωγής (ΕΕ L 204, 5.8.2017, σ. 78)
                                    Η πράξη αυτή δεν εφαρμόζεται στην Ισλανδία.».
                                 
                              
                  
                        4)
                     
                     
                        Μετά το σημείο 34 (απόφαση 2009/712/ΕΚ του Επιτροπής) του μέρους 2.2 του κεφαλαίου Ι του παραρτήματος I της συμφωνίας για τον ΕΟΧ προστίθενται τα ακόλουθα σημεία:
                        
                                    «35.
                                 
                                 
                                    
                                       32017 R 0716: Εκτελεστικός κανονισμός (ΕΕ) 2017/716 της Επιτροπής, της 10ης Απριλίου 2017, για τη θέσπιση κανόνων εφαρμογής του κανονισμού (ΕΕ) 2016/1012 του Ευρωπαϊκού Κοινοβουλίου και του Συμβουλίου όσον αφορά τα υποδείγματα που πρέπει να χρησιμοποιούνται για τις πληροφορίες που περιλαμβάνονται στους καταλόγους των αναγνωρισμένων κοινωνιών εκτροφής και επιχειρήσεων αναπαραγωγής (ΕΕ L 109, 26.4.2017, σ. 1).
                                    Η πράξη αυτή δεν εφαρμόζεται στην Ισλανδία.
                                 
                              
                                    36.
                                 
                                 
                                    
                                       32017 R 0717: Εκτελεστικός κανονισμός (ΕΕ) 2017/717 της Επιτροπής, της 10ης Απριλίου 2017, για τη θέσπιση κανόνων εφαρμογής του κανονισμού (ΕΕ) 2016/1012 του Ευρωπαϊκού Κοινοβουλίου και του Συμβουλίου όσον αφορά τα υποδείγματα ζωοτεχνικών πιστοποιητικών για τα ζώα αναπαραγωγής και το αναπαραγωγικό υλικό τους (ΕΕ L 109, 26.4.2017, σ. 9).
                                    Η πράξη αυτή δεν εφαρμόζεται στην Ισλανδία.».
                                 
                              
                  
                        5)
                     
                     
                        Τα κείμενα των σημείων 1α (οδηγία 2009/157/ΕΚ του Συμβουλίου), 2 (οδηγία 88/661/ΕΟΚ του Συμβουλίου), 3 (οδηγία 89/361/ΕΟΚ του Συμβουλίου), 4 (οδηγία 90/427/ΕΟΚ του Συμβουλίου), 6 (οδηγία 91/174/ΕΟΚ του Συμβουλίου), 7 (οδηγία 96/463/ΕΚ του Συμβουλίου) στο μέρος 2.1 και των σημείων 5 (οδηγία 87/328/ΕΟΚ του Συμβουλίου), 14 (οδηγία 90/118/ΕΟΚ του Συμβουλίου) και 15 (οδηγία 90/119/ΕΟΚ του Συμβουλίου) στο μέρος 2.2 καταργούνται με ισχύ από την 1η Νοεμβρίου 2018.
                     
                  
         
            Άρθρο 2
            Τα κείμενα του κανονισμού (ΕΕ) 2016/1012, και των εκτελεστικών κανονισμών (ΕΕ) 2017/716, (ΕΕ) 2017/717 και (ΕΕ) 2017/1422 στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 16 Δεκεμβρίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 15 Δεκεμβρίου 2017.
            
               
                  Για τη Μεικτή Επιτροπή του ΕΟΧ
               
               
                  Η Πρόεδρος
               
               Sabine MONAUNI
            
         
         
            (1)  ΕΕ L 171 της 29.6.2016, σ. 66.
         
            (2)  ΕΕ L 109 της 26.4.2017, σ. 1.
         
            (3)  ΕΕ L 109 της 26.4.2017, σ. 9.
         
            (4)  ΕΕ L 204 της 5.8.2017, σ. 78.
         
            (5)  ΕΕ L 167 της 26.6.1987, σ. 54.
         
            (6)  ΕΕ L 382 της 31.12.1992, σ. 36.
         
            (7)  ΕΕ L 153 της 6.6.1989, σ. 30.
         
            (8)  ΕΕ L 71 της 17.3.1990, σ. 34.
         
            (9)  ΕΕ L 71 της 17.3.1990, σ. 36.
         
            (10)  ΕΕ L 224 της 18.8.1990, σ. 55.
         
            (11)  ΕΕ L 85 της 5.4.2014, σ. 37.
         
            (12)  ΕΕ L 323 της 10.12.2009, σ. 1.
         
            (13)  ΕΕ L 192 της 2.8.1996, σ. 19.
         
            (*1)  Δεν έχουν αναφερθεί συνταγματικές απαιτήσεις.